KUUENDA KOOSSEISU

OTSUS

Haapsalu,								28. mai 2010 nr 
									Eelnõu

Kinnisasja avaliku kirjaliku enampakkumise 
tulemuste kinnitamine
(Haapsalus, Raudtee 16b)

Võttes aluseks Haapsalu Linnavolikogu 26.03.2010 otsus nr 45, millega anti linnavalitsusele luba korraldada kinnisasja müük asukohaga Haapsalus, Raudtee 16, 16a, 16b,16c, Haapsalu Linnavalitsuse 12.05.2010 korralduse nr 295 kinnitati enampakkumise tulemused ja tehti volikogule ettepanek võõrandada kinnisasi enampakkumise võitjale. 
Arvestades linnavalitsuse ettepanekut ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 22 lg 1 p 37, Haapsalu põhimääruse § 12 lg 1 p 43, § 54 lg 3, § 55 lg 1 p 1 ning haldusmenetluse seadusest, Haapsalu Linnavolikogu otsustab:

1.	Kinnitada Haapsalus, Raudtee 16b kinnisasja (katastritunnus 18301:013:0057) avaliku kirjaliku enampakkumise võitjaks Andri Meriloo.

2.	Võõrandada kinnisasi asukohaga Raudtee 16b Haapsalu (kinnistu registriosa number 1224532, katastritunnus 18301:013:0057, pindala 1024 m2, katastriüksuse sihtotstarve elamumaa 100%) Andri Meriloole (edaspidi Ostja) hinnaga 261 000 (kakssada kuuskümmend üks tuhat) Eesti krooni alljärgnevatel tingimustel:

2.1.	 236 000 (kakssada kolmkümmend kuus tuhat) Eesti krooni (tagatisraha 25 000 kr on tasutud) tasub Ostja Eesti kroonides Haapsalu Linnavalitsuse pangakontole nr 10602002431007 AS SEB Pangas hiljemalt kinnistu notariaalse ostu-müügilepingu sõlmimise päevale eelnevaks päevaks või esitab tagasivõtmatu panga garantiikirja originaali ostuhinna tasumise kohta 3 pangapäeva jooksul peale ostu-müügilepingu sõlmimist hiljemalt ostu-müügilepingu sõlmimise päevale eelnevaks päevaks;
2.2.	Kinnisasja Ostjal sõlmida ostetava kinnistu notariaalne ostu-müügileping 60. päeva jooksul kinnistu enampakkumise tulemuste kinnitamise otsuse teatavakstegemisest, s.o. 60. päeva jooksul eelnimetatud otsuse koopia kättesaamise päevale järgnevast päevast arvates.
2.3.	 Punktis 2.2 nimetatud tähtajaks kinnistu notariaalse ostu-müügilepingu sõlmimata jätmisel on enampakkumise tulemuste kinnitajal (Haapsalu Linnavolikogu) õigus enampakkumise tulemused tühistada ja enampakkumise tulemuste kinnitamise otsus kehtetuks tunnistada ja sel juhul Ostja poolt sissemakstud tagatisraha Ostjale ei tagastata või realiseeritakse esitatud tagasivõtmatu pangagarantii;
2.4.	Ostu-müügilepingu sõlmimisel rakendatakse Haapsalu Linnavolikogu 26.03.2010.a otsuse nr  45 punktis 1.3 nimetatud lisatingimusi;

2.5.	 Notaritasu tasub täies ulatuses Ostja. 

3.	volitada Haapsalu linna nimel ostu-müügilepingule alla kirjutama  aselinnapea Peeter Vikman.

4.	Otsus teha teatavaks Andri Meriloole (Lehise 8, Haapsalu 90509) otsuse koopia väljastamisega posti teel väljastusteatisega.

5.	Otsus jõustub teatavakstegemisest.

6.	Otsuse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul käesoleva otsuse teatavakstegemisest.

Jaanus Karilaid
Volikogu esimees

SELETUSKIRI 
Eelnõule „Kinnisasja avaliku kirjaliku enampakkumise tulemuste kinnitamine (Haapsalus, Raudtee 16b)“

Haapsalu Linnavalitsuses 30.04.2010 toimunud Raudtee 16; 16a; 16b ja 16c asuvate kinnisasjade kirjalike pakkumiste avamisel oli ainsaks pakkujaks Andri Meriloo, kes soovis osta Raudtee 16b kinnistut hinnaga 261 000 krooni. Pakkuja pretensioone protseduurireeglite osas ei esitanud. 

Linnavalitsus teeb ettepaneku eelnõu otsusena vastu võtta.

Peeter Vikman
Aselinnapea